CELEX: 62020TN0225
Language: hr
Date: 2020-04-17 00:00:00
Title: Predmet T-225/20: Tužba podnesena 17. travnja 2020. – FJ i dr. protiv ESVD-a

27.7.2020   
            
            
               HR
            
            
               Službeni list Europske unije
            
            
               C 247/17
            
         
      Tužba podnesena 17. travnja 2020. – FJ i dr. protiv ESVD-a
      (Predmet T-225/20)
      (2020/C 247/25)
      Jezik postupka: francuski
      
         Stranke
      
      
         Tužitelji: FJ i 7 drugih tužitelja (zastupnik: J.-N. Louis, odvjetnik)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Komisijinu odluku kojom se uspostavlja isplatna lista za lipanj 2019. za tužitelje, u dijelu u kojem se njome po prvi primjenjuju novi korektivni koeficijenti primjenjivi na njihove primitke od rada s retroaktivnim učinkom od 1. kolovoza 2018.;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi članaka 64. i 65. Pravilnika o osoblju za dužnosnike Europske unije (u daljnjem tekstu: Pravilnik o osoblju), na povredi načela jednakog postupanja, na očitoj pogreški u ocjeni. Tužitelji u tom pogledu ističu da im tuženik nije dostavio dokaze koji bi im omogućili da shvate i umanjenje korektivnog koeficijenta koji se primjenjuje na njihove primitke od rada, ali i primjenu s retroaktivnim učinkom zbog koje je nastao znatni dug.
               
            
                  2.
               
               
                  Drugi tužbeni razlog, koji se temelji na povredi članka 85. Pravilnika o osoblju, na povredi načela pravne sigurnosti i dužnosti brižnog postupanja Tužitelji ističu da nisu mogli predvidjeti iznimni pad korektivnog koeficijenta koji se primjenjuje na njihove primitke od rada u referentnom razdoblju, s retroaktivnim učinkom. Prema njihovom mišljenju, budući da uvjeti iz članka 85. Pravilnika o osoblju nisu ispunjeni, Komisija ne može od njih zatražiti povratnjihovih višemjesečnih primitaka od rada zbog promjene korektivnog koeficijenta s retroaktivnim učinkom.